《寄谢潘舍人赠乌纱帽》
宋代·范浚

野人仪矩初无华，况复破帽风檐斜。先生有意念衰丑，折简远送新乌纱。

束巾试著出妨户，色若露洗凌晨鸦。舍人样好信殊俗，朽质得此惭无涯。

白痴稚子强解事，竞道宜称相欢哗。轻宽不但惬当暑，掉头曝背仍堪誇。

修容他日奉游宴，便可笑诮参军嘉。从今旦暮戴公赐，闭关无事聊煎茶。

作者简介：范浚（1102-1150），字茂名（一作茂明），婺州兰溪（金华兰溪）香溪镇人，世称“香溪先生”。绍兴中，举贤良方正。以秦桧当政，辞不赴。闭门讲学，笃志研求，学者称香溪先生。浚著有《香溪集》二十二卷，《四库总目》传于世。